Document ID: 31997D0609

KOMISSION PÄÄTÖS,
tehty 30 päivänä heinäkuuta 1997,
Euroopan maatalouden ohjaus- ja tukirahaston (EMOTR) tukiosastosta varainhoitovuonna 1996 rahoitettuja menoja koskevien tiettyjen jäsenvaltioiden tilien tarkastamisesta ja hyväksymisestä (97/609/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (1), sellaisena kuin se on viimeksi muutettuna asetuksella (EY) N:o 1287/95 (2), ja erityisesti sen 5 artiklan 2 kohdan b alakohdan,
on kuullut rahastokomiteaa,
sekä katsoo, että
asetuksen (ETY) N:o 729/70 5 artiklan 2 kohdan b alakohdan mukaan komissio tarkastaa ja hyväksyy mainitun asetuksen 4 artiklan 1 kohdassa tarkoitettujen maksajina toimivien toimielinten tilit jäsenvaltioiden toimittamien vuotuisten tilien perusteella, joiden ohella on toimitettu tilien tarkastamiseen ja hyväksymiseen tarvittavat tiedot sekä tilien täydellisyyttä, tarkkuutta ja todenperäisyyttä koskevat todistukset sekä ne myöntävien toimielinten kertomukset,
jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 kumoamisesta 16 päivänä helmikuuta 1996 annetun asetuksen (ETY) N:o 296/96 (3), sellaisena kuin se on muutettuna asetuksella (EY) N:o 1391/97 (4), 7 artiklan 1 kohdan mukaisesti kirjanpitoon varainhoitovuonna 1996 otetut menot ovat ne menot, jotka jäsenvaltiot ovat suorittaneet 16 päivän lokakuuta 1995 ja 15 päivän lokakuuta 1996 välisenä aikana,
jäsenvaltioille myönnetyt määräajat, joiden kuluessa jäsenvaltioiden on esitettävä komissiolle asiakirjat, joita tarkoitetaan asetuksen (ETY) N:o 729/70 5 artiklan 1 kohdan b alakohdassa ja asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95 (5), sellaisena kuin se on muutettuna asetuksella (EY) N:o 896/97 (6), 4 artiklan 1, 3 ja 4 kohdassa, ovat päättyneet,
komissio on tarkastanut sille toimitetut tiedot ja ilmoittanut jäsenvaltioille tarkastustensa tulokset yhdessä tarvittavien muutosten kanssa,
asetuksen (EY) N:o 1663/95 7 artiklan 1 kohdan ensimmäisen alakohdan mukaisesti asetuksen (ETY) N:o 729/70 5 artiklan 2 kohdan b alakohdassa tarkoitetussa päätöksessä tilien tarkastamisesta ja hyväksymisestä on määrättävä, sanotun kuitenkaan rajoittamatta mainitun artiklan 2 kohdan c alakohdan mukaisten myöhempien päätösten soveltamista, se kussakin jäsenvaltiossa kyseisenä varainhoitovuonna toteutuvien menojen määrä, jonka EMOTR:n tukiosasto ottaa vastattavakseen edellä mainitun asetuksen 5 artiklan 1 kohdan b alakohdassa tarkoitettujen tilien sekä kyseisen varainhoitovuoden ennakkojen vähennysten ja keskeytysten perusteella, mukaan lukien asetuksen (EY) N:o 296/96 4 artiklan 3 kohdan toisessa alakohdassa tarkoitetut vähennykset; 21 päivänä joulukuuta 1977 annetun varainhoitoasetuksen (7), sellaisena kuin se on viimeksi muutettuna asetuksella (EY, Euratom, EHTY) N:o 2335/95 (8), 102 artiklan mukaan tilien tarkastusta ja hyväksymistä koskevan päätöksen lopputulos, joka käsittää mahdollisen erotuksen 100 ja 101 artiklan mukaisesti kyseisen varainhoitovuoden tileille kirjattujen menojen kokonaismäärän ja komission tilien tarkastamisen ja hyväksymisen yhteydessä hyväksymien menojen kokonaismäärän välillä, kirjataan yhdelle ainoalle momentille lisäyksenä tai vähennyksenä menoihin,
jäsenvaltioiden maksajina toimivien tiettyjen toimielinten tilit, jotka koskevat EMOTR:n tukiosastosta vuonna 1996 rahoitettuja menoja ja joita ei ole voitu tarkastaa ja hyväksyä päätöksellä 97/316/EY (9), on erotettu tästä päätöksestä; näiden maksajina toimivien toimielinten osalta vuotuiset tilit ja niihin liitetyt asiakirjat mahdollistavat sen, että komissio voi nyt todeta toimitettujen tilien täydellisyyden, tarkkuuden ja todenperäisyyden; tarkastuksissa on käynyt ilmi, että tietyt näistä tileistä eivät täytä kaikkia näitä edellytyksiä; EMOTR:n tukiosasto ei voi tämän vuoksi ottaa vastattavaksi kyseisiä menoja; maksajana toimivien toimielinten tarkastelut ja hyväksytyt määrät ilmoitetaan tämän päätöksen liitteessä I,
varainhoitovuoden 1996 ennakkojen vähennykset ja keskeytykset sekä asetuksen (EY) N:o 296/96 4 artiklan 3 kohdan toisessa alakohdassa tarkoitetut vähennykset on jo otettu huomioon päätöksessä 97/316/EY, joten tämä päätös ei koske niitä; erityisesti tämä päätös ei vaikuta jäsenvaltioilta perittäviin tai niille maksettaviin summiin, sellaisina kuin ne on vahvistettu päätöksen 97/316/EY liitteessä III,
asetuksen (EY) N:o 1663/95 7 artiklan 1 kohdan toisessa alakohdassa säädetään, että tämän päätöksen liitteen II mukaisesti kultakin jäsenvaltiolta perittävät summat tai sille maksettavat summat vähennetään tarkastus- ja hyväksymispäätöksen kuukautta seuraavan toisen kuukauden menoja koskevista ennakoista tai lisätään niihin, ja
asetuksen (ETY) N:o 729/70 5 artiklan 2 kohdan b alakohdan viimeisen alakohdan ja asetuksen (EY) N:o 1663/95 7 artiklan 1 kohdan mukaisesti tämä päätös, joka on tehty kirjanpitotietojen perusteella, ei vaikuta komission myöhempiin päätöksiin, joilla jätetään yhteisön rahoituksen ulkopuolelle sellaiset menot, joita ei ole suoritettu yhteisön säännösten mukaisesti.
ON TEHNYT TÄMÄN PÄÄTÖKSEN:
1 artikla
Tällä päätöksellä tarkastetut ja hyväksytyt EMOTR:n tukiosastosta rahoitettuja menoja koskevat jäsenvaltioiden maksajina toimivien toimielinten varainhoitovuoden 1996 tilit esitetään liitteessä I.
2 artikla
Tämän tilien tarkastamisen ja hyväksymisen mukaisesti kultakin jäsenvaltiolta perittävät tai niille maksettavat määrät vahvistetaan tämän päätöksen liitteessä II.
3 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä heinäkuuta 1997.

Labels: 4
15
18
6